LIITE

SUOJATUN ALKUPERÄNIMITYKSEN TAI SUOJATUN MAANTIETEELLISEN MERKINNÄN TUOTE-ERITELMÄN MUUN KUIN VÄHÄISEN MUUTOKSEN HYVÄKSYMISTÄ KOSKEVA HAKEMUS

Asetuksen (EU) N:o 1151/2012 53 artiklan 2 kohdan ensimmäisen alakohdan mukainen muutoksen hyväksymistä koskeva hakemus

”CORDERO MANCHEGO”

EU-nro: PGI-ES-02213 – 2.1.2017

SAN ( ) SMM ( X )

1. Hakijaryhmä ja oikeutettu etu

Fundación Consejo Regulador de la Denominación Específica Cordero Manchego (IGP) Crtra. De Las Peñas Km 3,2 (Albacete) Puhelin +34 967224020 Faksi +34 967224020 Sähköposti: admon@corderomanchego.org

Fundación Consejo Regulador de la Denominación Específica Cordero Manchego on Kastilia-La Manchan maataloustuotteiden laadusta 15. maaliskuuta 2007 annetun lain 7/2007 29 §:n nojalla oikeutettu muutoshakemuksen esittämiseen. Fundación CR IGP Cordero Manchego -säätiön perussäännön 8 §:n b kohdassa säädetään, että säätiön tehtäviin kuuluu SMM ”Cordero Manchegoa” koskevan tuote-eritelmän tarkistaminen ja tarvittavien muutosten esittäminen.

2. Jäsenvaltio tai kolmas maa

Ministerio de Agricultura y Pesca, Alimentación y Medio Ambiente Subdirección General de Calidad Diferenciada y Agricultura Ecológica Dirección General de la Industria Alimentaria Po DE LA INFANTA ISABEL, 1 28071 Madrid Madrid ESPANJA Puhelin +34 913475394 Faksi +34 913475410 Sähköposti: sgcdae@magrama.es

3. Eritelmän kohta, jota / kohdat, joita muutos koskee / muutokset koskevat

— ☐ Tuotteen nimi — ☒ Tuotteen kuvaus — ☐ Maantieteellinen alue — ☒ Alkuperätodisteet — ☒ Valmistusmenetelmä — ☐ Yhteys maantieteelliseen alkuperään — ☒ Merkinnät — ☒ Muu: sanamuodon ja valvontaelimen muutos

4. Muutoksen/muutosten tyyppi

— ☒ Rekisteröidyn SAN:n tai SMM:n tuote-eritelmän muutos, jota ei voida pitää vähäisenä asetuksen (EU) N:o 1151/2012 53 artiklan 2 kohdan kolmannen alakohdan mukaisesti. — ☐ Rekisteröidyn SAN:n tai SMM:n, jonka yhtenäistä asiakirjaa (tai vastaavaa) ei ole julkaistu, tuote-eritelmän muutos, jota ei voida pitää vähäisenä asetuksen (EU) N:o 1151/2012 53 artiklan 2 kohdan kolmannen alakohdan mukaisesti.

5. Muutokset

Kuvaus

Tuotteen kuvaus: Poistetaan karitsojen ikää ja elopainoa koskevat kriteerit ja siirretään ne kohtaan ”Valmistusmenetelmä”.

Alkuperätodisteet

Lauman tunnistamiseen tarkoitettuun, korvaan kiinnitettävään laattaan merkityt kaksi isoa kirjainta sekä lyhenne ”C.M.” korvataan tuotantoeläintilojen yleisrekisteriin (Registro General de Explotaciones Ganaderas, REGA) merkityllä tilan tunnistenumerolla, joka on tarkempi ja voimassa olevan lainsäädännön mukainen.

Valmistusmenetelmä

Poistetaan maininnat 22–28 kg:n elopainosta ja 60–90 päivän iästä teurastusajankohtana. Nämä parametrit johtavat toimenpiteiden päällekkäisyyteen. Elopainon mittaus on syytä poistaa, koska eläimen paino tarkastetaan ruhopainolla, joka on tarkempi ja objektiivisempi mitta ja korreloi suoraan eläimen iän ja teurastusaikaisen painon kanssa.

Poistetaan maininta vähintään 30 päivän luonnonmukaisesta imetyksestä. Imetyksen kestoa ei voida määrittää tietyn pituiseksi, koska se riippuu kunkin karitsan fysiologisesta kehityksestä, toisin sanoen eläimen hampaiden ja ruoansulatusjärjestelmän kehittymisestä, jonka myötä karitsasta kehittyy märehtijä. Vieroitus tapahtuu ennakolta määrittelemättömällä hetkellä (joka vaihtelee yksilöittäin), kun karitsa pystyy itsenäisesti syömään tiivisteitä.

Ruhon painohaarukkaa on laajennettu siten, että paino voi olla 10–15 kg. Kokemuksen mukaan ruhon painorajaan tehtävä yhden kilogramman muutos ja ruhojen luokittelu samojen tarjontamuotoa, lihakkuutta, rasvaisuutta ja väriä koskevien kriteerien mukaisesti ei vaikuta ruhon tai lihan laadukkuuteen, mutta auttaa vastaamaan kyseistä karitsanlihaa koskevaan kysyntään, joka on kasvanut tietyillä markkinoilla, joilla Cordero Manchegoa on perinteisesti pidetty kaupan.

Lauman tunnistamiseen tarkoitettuun, korvaan kiinnitettävään laattaan merkityt kaksi isoa kirjainta sekä lyhenne ”C.M.” korvataan tuotantoeläintilojen yleisrekisterin (Registro General de Explotaciones Ganaderas, REGA) mukaisella tilan tunnistenumerolla, joka on tarkempi ja voimassa olevan lainsäädännön mukainen.

Poistetaan kohta, joka koskee teurastusta edeltävää vähimmäislepoaikaa, koska eläinten suojelusta lopetuksen yhteydessä 24 päivänä syyskuuta 2009 annetun neuvoston asetuksen (EY) N:o 1099/2009 liitteeseen III sisältyvän 1.2 kohdan (Teurastamojen toimintaa koskevat säännöt) velvoitteen mukaisesti ”eläimet on purettava kuljetusvälineistä mahdollisimman nopeasti saapumisen jälkeen ja teurastettava ilman tarpeetonta viivytystä”.

Poistetaan velvoite, joka koskee 1-prosenttisen sokeriliuoksen asettamista eläinten saataville, sillä eläimet eivät tarvitse energialisää, jos niitä ei pidetä pitkiä aikoja levossa.

Valvontaelin

Korvataan maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 37 artiklan 1 kohdan b alakohdan mukaisesti ja saman artiklan 3 kohta huomioon ottaen koko teksti tuote-eritelmän valvontaelintä koskevassa kohdassa, koska FUNDACIÓN CONSEJO REGULADOR DE LA DENOMINACIÓN ESPECÍFICA CORDERO MANCHEGO (IGP) ei tällä hetkellä ole tuote-eritelmän noudattamisen tarkastamisesta vastaava valvontaelin.

Tuote-eritelmän nykyinen sanamuoto:

Kyseisen merkinnän (SMM) valvonnan toteuttamisesta vastaa sääntelyneuvosto, joka on kasvatus- ja jalostusalan edustajista koostuva ammattialakohtainen elin. Sen kokoonpano on seuraava:

a) puheenjohtaja, jonka nimittää Kastilia-La Manchan aluehallinnon maatalous- ja ympäristöministeriö (Consejería de Agricultura y Medio Ambiente de la Junta de Comunidades de Castilla-La Mancha),

b) varapuheenjohtaja, jonka valitsevat karjankasvatus- ja jalostusalan edustajat,

c) neljä jäsentä, jotka edustavat karjankasvattajia, sekä neljä jäsentä, jotka edustavat jalostusalaa. Karjankasvattajat ja jalostajat, jotka on kirjattu vastaaviin rekistereihin, valitsevat jäsenet suorilla demokraattisilla vaaleilla,

d) kaksi lampaankasvatusalan asiantuntijaa, jotka nimittää Kastilia-La Manchan aluehallinnon maatalous- ja ympäristöministeriö,

e) yksi Manchego-lammasrodun kasvattajien kansallisen yhdistyksen edustaja (Asociación Nacional de Criadores de Ganado Ovino Selecto de Raza Manchega.)

Toimivaltuudet

Toimivaltuudet rajoittuvat

— aluetasolla: kyseiseen tuotantoalueeseen;

— karitsojen osalta: kyseisen nimityksen suojaamiin eläimiin kaikissa niiden tuotanto-, lihotus-, kuljetus- ja markkinointivaiheissa;

— henkilötasolla: eri rekistereihin merkittyihin henkilöihin.

Tehtävät/roolit

— eri rekisterien laatiminen ja valvonta,

— suojatun lihan tuotannon, pakkaamisen ja laadun ohjaaminen, seuranta ja valvonta. Valvonnan ja seurannan toteuttavat toimivaltaisen viranomaisen hyväksymät tuottajista ja valmistajista riippumattomat tarkastajat,

— tuotteen arviointi,

— suojatun maantieteellisen merkinnän edistäminen ja puolustaminen,

— toimiminen täydellä oikeudellisella vastuulla ja valmiudella velvoitteiden täyttämisessä ja oikeudenkäynneissä, sääntelyneuvostolle kuuluvien edustus- ja puolustamistehtävän hoitaminen asianomaisen nimityksen yleisten etujen hyväksi.

Ehdotettu muutos:

Tämän tuote-eritelmän vaatimustenmukaisuuden valvontaan valtuutettujen valvontaelinten tiedot ovat seuraavalla www-sivustolla:

http://pagina.jccm.es/agricul/paginas/comercial-industrial/figuras_calidad/fig_calidad/resultado_reg_ent.php?seccion=CERTIFICACI%D3N&subseccion=PRODUCTOS+CON+IGP&alcance=IGP+CORDERO+MANCHEGO&nombre_ent=&Aceptar=Aceptar

Tämänhetkinen valvontaelin on seuraava sertifiointielin:

Nimi: CERTICAR, S.L. Osoite: C/ Infanta Mercedes, 13 4o Planta 28020 Madrid Madrid ESPANJA Puhelin +34 915711105

Tämän valvontaelimen on hyväksynyt Comunidad Autónoma de Castilla La Mancha (Kastilia – La Manchan autonominen alue) ja sen on standardin UNE-EN 45011 (”Tuotteita sertifioivat elimet. Yleiset vaatimukset”) mukaisesti akkreditoinut ENAC.

Valvontaelimen on toteutettava tarvittavat toimet tuote-eritelmän vaatimustenmukaisuuden arvioimiseksi tuotteen sertifiointijärjestelmän vaatimusten mukaisesti.

Valvontaelimen, kuten myös näytteenoton, testauksen ja tarkastuksen, on oltava niiden soveltuvien standardien tai muiden vaatimusten mukainen, jotka muodostavat sen laatukäsikirjassa sovellettavan sertifiointijärjestelmän perustan.

Sen erityistehtäviin kuuluvat seuraavat:

— näytteiden tarkastus,

— tuote-eritelmässä vahvistettujen tuotteen ominaisuuksien vaatimustenmukaisuuden arviointi,

— alkuperäsuojattujen karitsojen tuotantoa koskevien asiakirjarekisterien tarkastaminen.

Merkinnät

Korvataan ruhojen luokittelun jälkeen tehtävää merkintää koskeva lause ”merkintä ”Cordero Manchego” ja sen jälkeen kutakin rekisteröityä teurastamoa vastaava tunnistusnumero” seuraavasti: ”valittujen ruhojen jalkoihin, lapaan ja rintaan leimataan lähtemättömällä musteella lyhenne ”CM” ja ruhoon kiinnitetään etiketti, jossa on logo ”IGP” (”SMM”) ja ruhokohtainen tunnistenumero.”

Koska merkintä leimataan suoraan lihaan, on hygieenisempää käyttää lyhennettä ”CM” sanojen ”cordero manchego” sijaan. Lisäksi on yksinkertaisempaa tunnistaa jokainen ruho erikseen musteella täytetyn etiketin avulla.

Nimityksen SMM ”Cordero Manchego” logo

Muu

Korvataan ilmaisu ”erityismerkintä” ilmaisulla ”suojattu maantieteellinen merkintä” voimassa olevan luokituksen mukaisesti.

YHTENÄINEN ASIAKIRJA

”CORDERO MANCHEGO”

EU-nro: PGI-ES-02213 – 2.1.2017

SAN ( ) SMM ( X )

1. Nimi

”Cordero Manchego”

2. Jäsenvaltio tai kolmas maa

Espanja

3. Maataloustuotteen tai elintarvikkeen kuvaus

3.1 Tuotelaji

Luokka 1.1 Tuore liha (ja muut eläimenosat)

3.2 Kuvaus 1 kohdassa nimetystä tuotteesta

Tuore liha, jota saadaan yksinomaan Manchega-rodun karitsoista sukupuolesta riippumatta. Karitsat saavat uuhen maitoa ja lisäravintona korsia ja tiivisteitä. Ruhot kuuluvat ekstra- ja I-luokkaan ja painavat 10–15 kg. Ruho on pitkänomainen, hieman pyöreälinjainen ja sopusuhtainen. Liha on vähä- tai keskirasvaista ja sitä peittää ohut valkoinen rasvakalvo ruhon takapuolella, hännän juurella, takapotkan ja munuaisten alueella. Reisien, selän ja kaulan lihakset ovat selvästi näkyvissä. Liha on väriltään vaaleanpunaista, ja se on hyvin mureaa ja mehukasta. Lihasten välissä on hieman rasvaa, minkä ansiosta lihassa on miellyttävä maku.

3.3 Rehu (vain eläinperäiset tuotteet) ja raaka-aineet (vain jalostetut tuotteet)

Karitsat pidetään eläinsuojissa, ja niitä ruokitaan uuhen maidolla. Ravintoa täydennetään vapaasti tarjolla olevilla korsilla ja lainsäädännön sallimilla tiivisteillä, kunnes karitsat vieroituksen jälkeen kykenevät syömään yksinomaan korsia ja edellä mainittuja tiivisteitä.

3.4 Erityiset tuotantovaiheet, joiden on tapahduttava yksilöidyllä maantieteellisellä alueella

Karitsat on kasvatettava ja lihotettava määritellyllä maantieteellisellä alueella.

3.5 Tuotteen, johon rekisteröity nimi viittaa, viipalointia, raastamista, pakkaamista jne. koskevat erityiset säännöt

—

3.6 Tuotteen, johon rekisteröity nimi viittaa, merkitsemistä koskevat erityiset säännöt

Suojattuun nimitykseen kuuluvien ruhojen jalkoihin, lapaan ja rintaan leimataan lähtemättömällä musteella lyhenne ”CM” ja ruhoon kiinnitetään etiketti, jossa on ruhokohtainen tunnistenumero ja logo IGP (SMM) ”Cordero Manchego”.

Nimityksen SMM ”Cordero Manchego” logo

4. Maantieteellisen alueen tarkka rajaus

Manchega-rotua laidunnetaan ja kasvatetaan La Manchan luonnonalueella, joka muodostuu Albaceten, Ciudad Realin, Cuencan ja Toledon maakunnista. Alueeseen sisältyvät seuraavat kunnat: La Mancha, La Manchuela, Centro ja Almansa (Albacete), La Mancha, Campo de Calatrava ja Campo de Montiel (Ciudad Real), La Manchuela, La Mancha Baja ja La Mancha Alta (Cuenca) ja La Mancha (Toledo).

5. Yhteys maantieteelliseen alueeseen

5.1 Maantieteellisen alueen erityisyys

La Mancha on vanha roomalaisten asuttama alue, jossa kasvatettiin espartoa (alfaheinää). Arabit kutsuivat aluetta nimellä ”Manyá”, joka tarkoittaa ”vedetöntä”. Tämä nimitys kuvaa hyvin alueen luonnetta.

Vaikka aluetta pidetään perinteisesti tasankona, jonka tyypillisintä osaa edustaa La Manchan luonnonalue, Kastilia-La Manchan maakunta on todellisuudessa pikemminkin vuorien halkoma ylänkö, jonka alueesta kaksi kolmasosaa sijaitsee yli 600 metrin korkeudessa. Loputkin alueet sijaitsevat vähintään 200 metriä merenpinnan yläpuolella. Alue siis muodostuu pääasiassa korkeista tasangoista ja vuoristoalueista, jotka sijaitsevat sekä maakunnan reunamilla että sisäosissa ja jotka tekevät alueen pinnanmuodoista ja maisemista monimuotoisia.

Geologisesti kyseessä on mioseenikauden sedimenteistä koostuva tasanko, joka sijaitsee 650–800 metrin korkeudessa. Maaston tasaisuuden takia alueelle muodostuu sadekausien aikana suuria lampia ja matalia laguuneja, joissa vesi pysyy jonkin aikaa.

Tärkeimmät joet ovat: Tajo, Guadianan yläjuoksu, Júcar (joen ylä- ja keskijuoksu), Záncara, Cigüela, Jabalón ja Riánsares, joita niiden vesimäärässä esiintyvistä suurista vaihteluista huolimatta käytetään laajalti kasteluun. Erityisesti viime vuosina jokien läheisyyteen on luotu suuria kastelua vaativia alueita.

Alueen neljän maakunnan vuotuista keskilämpötilaa koskeva analyysi osoittaa, että absoluuttinen enimmäislämpötila voi kohota yli 35 °C:n kesällä, jolloin keskilämpötila on 25 °C. Kuumin kuukausi on heinäkuu.

Keskimääräinen vuotuinen sademäärä on noin 400 mm, kun muualla Espanjassa se on 600 mm. Sateet ovat vähäisiä ja jakautuvat epätasaisesti. Tämä aiheuttaa sen, että vuotuisissa sademäärissä esiintyy suuria eroja, jotka näkyvät hyvin erilaisina sademäärinä pitkän aikajakson tilastoissa. Sateiden vuotuisen jakautumisen perusteella kesä on kuivin vuodenaika, ja sen sademäärä on vain 10–15 prosenttia vuotuisesta sademäärästä. Kevät ja syksy ovat yleensä sateisimmat vuodenajat.

5.2 Tuotteen erityisyys

Kuivilla alueilla laiduntavien lampaiden vaihtelevan ravinnon sekä rodun erityispiirteiden ansiosta saadaan lihaa, jonka mehukkuus, aromi ja väri ovat sidoksissa maantieteelliseen alueeseen. Liha on vähä- tai keskirasvaista ja sitä peittää ohut valkoinen rasvakalvo ruhon takapuolella, hännän juurella, takapotkan ja munuaisten alueella. Reisien, selän ja kaulan lihakset ovat selvästi näkyvissä. Liha on väriltään vaaleanpunaista, ja se on hyvin mureaa ja mehukasta. Lihasten välissä on hieman rasvaa, minkä ansiosta lihassa on miellyttävä maku.

Lampaat laiduntavat luonnossa ja nauttivat niiden saatavilla olevista luonnonvaroista (kasvistosta, niityistä, rehusta, laitumista, pelloista ja tiheiköistä); niillä on näin ollen tiivis suhde yksilöityyn maantieteelliseen alueeseen. Uuhet jatkavat laiduntamista myös tiineenä. Yksilöidyn maantieteellisen alueen ja syntymättömän karitsan välinen tiivis suhde perustuu näin ollen viiden kuukauden pituiseen istukan ja sikiön väliseen vuorovaikutukseen. Vastasyntynyt karitsa pidetään syntymän jälkeen lampolassa, eikä sitä päästetä ulos laiduntamaan. Yhteys maantieteelliseen alueeseen säilyy kuitenkin luonnonmukaisen imetyksen ansiosta, laiduntavien uuhien maidon kautta.

5.3 Syy-seuraussuhde, joka yhdistää maantieteellisen alueen seuraaviin: tuotteen laatu tai ominaisuudet (kun kyseessä SAN) tai tuotteen erityislaatu, maine tai muut ominaisuudet (kun kyseessä SMM)

Manchega-rotu on jo kauan sitten alueelle sopeutunut kotoperäinen lammasrotu, ja se muodostaa yhden alueen pääasiallisista toimeentulon lähteistä. Rotu on säilynyt puhtaana, eikä sitä ole koskaan risteytetty. Se on aikojen kuluessa sopeutunut laiduntamaan kuivilla alueilla. Rotuun kuuluvat eläimet voivat vapaasti nauttia niiden saatavilla olevista luonnonvaroista (kasvistosta, niityistä, rehusta, laitumista, pelloista ja tiheiköistä). Tämän lampaiden vaihtelevan ravinnon sekä rodun erityispiirteiden ansiosta saadaan lihaa, jonka mehukkuus, aromi ja väri ovat sidoksissa maantieteelliseen alueeseen.

Manchega-rodun karitsanlihaa on ollut kaupan jo kauan. Tämä La Manchan alueen perinteinen liha on saavuttanut vuosisatojen kuluessa optimaalisen laatunsa kasvatus- ja lihotusmenetelmien ansiosta.

Tuote-eritelmän julkaisutiedot

(tämän asetuksen 6 artiklan 1 kohdan toinen alakohta)

http://pagina.jccm.es/agricul/paginas/comercial-industrial/consejos_new/pliegos/Pliego_modificado_scc_web.pdf